1959 йылда Биркертс Мичиган университетының архитектура һәм ҡала төҙөлөшө факультетында уҡыта башлай һәм 1990 йылға тиклем уҡытыуын дауам итә. Архитектура университеты мәктәптәре ассоциацияһы (ACSA) Биркертсты 1989—1990 йылдарҙа почетлы профессоры исеме менән бүләкләй. Шулай уҡ Гунарс Биркертс Иллинойс университетының почетлы профессоры, Римдағы американ академияһының профессор-резиденты, Латвия архитекторҙары союзы ағзаһы, Латвия Фәндәр академияһының почетлы ағзаһы һәм Рига техник университетының сит ил ағзаһы булып тора.